[{"text_idx": "#000000", "text": "Ajalooblogi: Ho\u0303beesemete puhastamine koduste vahenditega"}, {"text_idx": "#000001", "text": "Peale pikka talve on aeg ette vo\u0303tta suur kevadpuhastus. Sellest iga kevadisest traditsioonist ei ja\u0308a\u0308 puutumata ka sahtlipo\u0303hjast leitav perekonna ho\u0303be, mis on aastate jooksul tumenenud ja tuhmunud. See toob pa\u0308evakorda ka igivana ku\u0308simuse, millega ho\u0303bedat puhastada ning kas selleks saab kasutada ka kodus leiduvaid vahendeid? Kiire interneti otsing annab palju ebatavalisi nippe ho\u0303beda puhastamiseks na\u0308iteks kokakoola, kets\u030cupi, hambapasta, a\u0308a\u0308dika vo\u0303i so\u0308o\u0308gisooda ja fooliumiga. Kuid kas need kiire Google otsinguga leitud \u201epuhastusvahendid\u201c on tuhmunud ho\u0303beda va\u0308rskendamiseks sobivad? Nendele ku\u0308simustele vastamiseks tuleb esmalt mo\u0303ista, kuidas ho\u0303be tuhmub ja millega ning kui tihti tasub ho\u0303bedat u\u0308ldse puhastada."}, {"text_idx": "#000002", "text": "Ho\u0303be on puhtas o\u0303hus ja vees stabiilne, kuid tuhmub kiiresti kokkupuutel vesiniksulfiidi (H2S) gaase eritavate toiduainete (nt kanamuna, sibul, tomat) ja kangastega (vill, siid). Ho\u0303beda tuhmumist toovad esile ka ka\u0308tel olevad soolad, o\u0303lid ja higi. Reaktsiooni tulemusena moodustub ho\u0303beda pinnale tume ho\u0303besulfiidi (Ag2S) kiht. Tuhmunud ho\u0303beda va\u0308rvus so\u0303ltub eseme ho\u0303beda sisaldusest, ho\u0303besulfiidi kihi paksusest ja valguse peegeldusest. Ho\u0303beeseme reaktsiooni kiirust vesiniksulfiidi gaasile ja ho\u0303besulfiidi tekke protsessi saab ja\u0308lgida va\u0308ikese katsega."}, {"text_idx": "#000003", "text": "ill 1 Ka\u0308sitsemisel tekkinud ho\u0303besulfiid so\u0308o\u0308vitab ho\u0303beeseme pinnale ka na\u0308puja\u0308lgi. Foto: E. Mikko"}, {"text_idx": "#000004", "text": "Katse \u2013 Ho\u0303belusikas ja kanamuna"}, {"text_idx": "#000005", "text": "Katse sooritamiseks on tarvis u\u0308hte puhast ho\u0303beeset ja va\u0308rskelt keedetud kanamuna. Ho\u0303bedaga reageerimiseks tuleb asetada kooritud ja neljaks lo\u0303igatud (munakollaseta) muna koos ho\u0303bedaga kinnisesse anumasse, et kontsentreerida munast erituva vesiniksulfiid gaasi hulka. Katse sooritamiseks kasutasin isiklikku ho\u0303belusikat prooviga 875 ehk ho\u0303bedasulamit, kus on 87,5% ho\u0303bedat ja 12,5% vaske. Katse periood kestis 1 h 30 min."}, {"text_idx": "#000006", "text": "Muna keetmisel moodustavad munavalge proteiinid vesiniksulfiid gaasi. Viimane reageerib kuumutamisel omakorda muna kollases oleva rauaga, moodustades munakollase va\u0308lisele kihile hallikas-rohelise raud(II)sulfiid (FeS) u\u0308hendi. Munavalgest erituva vesiniksulfiid gaasi hulk on piisav, et tekitada ho\u0303bedale lu\u0308hikese ajajooksul ho\u0303besulfiidi kiht."}, {"text_idx": "#000008", "text": "Katse tulemusena on na\u0308ha, et ho\u0303belusika pinnale tekkis vasekarva kiht juba 15 minutiga. Selline va\u0308rvus tuleneb ho\u0303bedasulami vase sisaldusest, kuna vask reageerib va\u0308a\u0308vli gaasile ho\u0303bedast kiiremini."}, {"text_idx": "#000010", "text": "30 minuti mo\u0308o\u0308dudes moodustub lusikale o\u0303huke ho\u0303besulfiidi kiht. Poleeritud ho\u0303be peegeldab peagu ko\u0303iki na\u0308htava valguse lainepikkusi, seega tekitab o\u0303hukese ho\u0303besulfiidi kihi alt valgust peegeldav ho\u0303be lusika pinnale sinakasmusta va\u0308rvuse."}, {"text_idx": "#000011", "text": "45-60 minuti mo\u0308o\u0308dudes on ho\u0303besulfiidi sinakasmust toon katnud suurema osa ho\u0303belusika pinnast."}, {"text_idx": "#000014", "text": "ill 8 Ho\u0303belusikas 90 minuti mo\u0308o\u0308dudes, vo\u0303rdlusena puhta ho\u0303belusika ko\u0303rval. Foto: E. Mikko"}, {"text_idx": "#000015", "text": "75-90 minuti mo\u0308o\u0308dudes on ho\u0303besulfiidi kiht piisavalt paks, et valgus ei peegelda ta\u0308ielikult ho\u0303besulfiidi all olevat ho\u0303bedat. Lusika pind on suures osas tumenenud mustaks, mis on ka ho\u0303besulfiidi lo\u0303plik va\u0308rvus."}, {"text_idx": "#000016", "text": "Katse po\u0303hjal vo\u0303ib ja\u0308reldada, et ho\u0303beesemed reageerivad va\u0308ga kiirelt o\u0303hus oleva vesiniksulfiidiga. Kui sama katset viia la\u0308bi ho\u0303betatud esemega vo\u0303ib reaktsiooni kiirus olla aeglasem, kuna ho\u0303bedakihi all olevad metallisulamid (nt melhior vo\u0303i alpaka ehk uusho\u0303be) ei puutu vesiniksulfiidi gaasiga kokku."}, {"text_idx": "#000017", "text": "Ho\u0303besulfiidi teke on paratamatu, kuna va\u0308a\u0308vlit sisaldavate gaaside hulka o\u0303hus on keeruline kontrollida. Samas on vo\u0303imalik ho\u0303beda tuhmumis protsessi aeglustada paremate hoiustamistingimuste abil. Selleks olen toonud allja\u0308rgnevalt soovitused, mida on vo\u0303imalik rakendada ho\u0303beda tuhmumise aeglustamiseks kodustes tingimustes."}, {"text_idx": "#000018", "text": "Peale lauaho\u0303beda kasutamist tuleb need pesta lahjendatud seebiveega ning kuivata ta\u0308ielikult puuvillase kangaga tupsutades. Aseta lauaho\u0303be tagasi karpi vo\u0303i sahtlisse hoides seda puuvillase kangaga. Va\u0308ldi paljaste ka\u0308tega katsumist peale kuivatamist.Hoiusta ho\u0303beesemeid teineteisest eraldi (kriimude va\u0308ltimiseks), soovitatavalt happevabas pappkarbis. Esemete eraldamiseks on soovitatav kasutada linast vo\u0303i puuvillast volditud kangast, asetades esemed voltide vahele.Hoiustamisel va\u0308ldi kokkupuutumist puidust, siidist ja naturaalvillast esemetega, mis eritavad va\u0308a\u0308vlit sisaldavaid gaase.Ho\u0303bedat tuleks sa\u0308ilitada pimedas ja kuivas keskkonnas. O\u0303huniiskuse va\u0308hendamiseks tuleks asetada ho\u0303beesemetega sahtlisse vo\u0303i riiulile silikageeli pakk vo\u0303i kriidi tu\u0308kk, mis imab liigse niiskuse endasse."}, {"text_idx": "#000019", "text": "Tuhmunud ho\u0303beda puhastamiseks koduste vahenditega on kaks eri meetodit: poleerimine ja keemiline redutseerimine.[1] Allja\u0308rgnevalt olen va\u0308ljatoodud mo\u0303lema meetodi eripa\u0308rad ning soovitused, millised vahendid sobivad erinevate ho\u0303beesemete puhastamisel kasutada."}, {"text_idx": "#000020", "text": "Keemiline reduktsioon kuuma sooda (Na2CO3) vesilahuse ja alumiinium (Au) fooliumiga on u\u0308ks enamlevinumaid tuhmunud ho\u0303beda puhastamismeetodeid. Alumiiniumi ja sooda reaktsioonil eraldub monovesinik, mis redutseerib ho\u0303besulfiidi kihti ning tulemuseks on puhas ho\u0303be."}, {"text_idx": "#000021", "text": "Selle meetodi puhul on oluline kasutada vesilahuses ainult pesusoodat mitte so\u0308o\u0308gisoodat (NaHCO3) ja kindlasti ei tohi lahusesse lisada so\u0308o\u0308gisoola (NaCl), kuna viimane kiirendab ho\u0303besulfiidi teket. Meetodi teeb keeruliseks ta\u0308pse sooda vesilahuse ja fooliumi vahekorra va\u0308ljaselgitamine, sest on suur risk koos ho\u0303bedasulfiidiga eemaldada liigselt puhast ho\u0303bedat ning graveeritud su\u0308vendites olevat ho\u0303besulfiidi vo\u0303i niellot.[2] Samuti vo\u0303ib lahus ja\u0308a\u0308da liiga no\u0303rgaks ning ho\u0303bedasulfiid eemaldub ebau\u0308htlaselt vo\u0303i ainult va\u0308hesel ma\u0308a\u0308ral."}, {"text_idx": "#000022", "text": "See meetod ei ole soovitatav graveeritud ho\u0303beesemete, kullatud ho\u0303beda ja uusho\u0303beda ehk alpaka puhastamiseks. Selle meetodiga on riskantne puhastada ka merevaigust ja va\u0308a\u0308ris- vo\u0303i poolva\u0308a\u0308riskividega ehteid, mis vo\u0303ivad tuhmuda ning halvimal juhul mo\u0303raneda. Keemiline reduktsioon on sobilik meetod na\u0308iteks filigraantehnikas ho\u0303beehete ja kaelakettide puhastamiseks."}, {"text_idx": "#000023", "text": "ill 9 Keemilise reduktsiooniga puhastatud uusho\u0303bedast soolatoos. Reaktsiooni ka\u0308igus on eemaldunud ornamenti esile to\u0303stev ho\u0303besulfiidikiht. Foto: erakogu."}, {"text_idx": "#000024", "text": "Tuhmunud ho\u0303beda poleerimisel kasutatakse abrasiivseid pastasid, millega eemaldatakse ho\u0303besulfiidi kiht mehaaniliselt. Poleerimispasta kantakse eseme pinnale puuvillase kanga vo\u0303i puuvillavatiga. Hambaharja vo\u0303i pintsliga ho\u0303o\u0303rumine ei ole soovitatav, kuna see kriimustab ja kahjustab ho\u0303bedat. Poleerimine ei ole sobilik kullatud ho\u0303beesemete puhastamiseks."}, {"text_idx": "#000025", "text": "Poleerimine on sobilik meetod graveeritud ho\u0303betatud ja ho\u0303besulamist esemete puhastamiseks, kuna ho\u0303besulfiidi kihi eemaldamist on vo\u0303imalik kontrollida ja seda saab teha va\u0308ikeste alade kaupa. Poleerimiseks ei sobi aga algselt mainitud \u201epuhastusvahendid\u201c nagu hambapasta ja kets\u030cup. Need kriimustavad ho\u0303bedat rikuvad a\u0308ra selle poleeritud pinna ning eemaldavad uusho\u0303beesemetelt galvaaniliselt peale sadestatud ho\u0303bedakihi. Samuti ei ole sobilikud ko\u0303ik to\u0308o\u0308stuslikud poleerimispastad, mis vo\u0303ivad sisaldada liialt abrasiivseid osakesi ja ohtliku keemiat. Parimaks poleerimispastaks on sadestunud kaltsiumkarbonaat (CaCO3) ja puhas destilleeritud vesi vo\u0303i alkohol (denatureeritud piiritus). Viimane on sobilik tugevalt tuhmunud ho\u0303besulamite puhastamisel. Sadestunud kaltsiumkarbonaat ei kriimusta poleerimisel ho\u0303beda pinda ning eemaldab vaid va\u0308hesel ma\u0308a\u0308ral ho\u0303besulfiidi all olevat ho\u0303bedat, kuna see koosneb mikro (\u03bc) osakestest suurusega 0.5-0.9 \u03bcm. Sadestunud kaltsiumkarbonaadi vo\u0303ib koduseks puhastamiseks asendada ka va\u0308ga peene kriidi (CaCO3) pulbriga. Kriidi osakesed on aga erineva suurusega (50- 0.9 \u03bcm) ja vo\u0303ivad olla liiga abrasiivsed, selleks tuleb eelnevalt kriidi puru segada keeva veega ning filtreerida va\u0308hemalt kaks korda la\u0308bi puuvillase kanga, et eemaldada suuremad osakesed ja ebapuhtus. Saadud poleerimispasta konsistents peaks olema piimjas, poleerimisvahendi kasutamisel on soovitatav kanda nitritil kindaid."}, {"text_idx": "#000026", "text": "Vasakul: ill 10 Ladestunud kaltsiumkarbonaadi ja denatureeritud piirituse poleerimispastaga osaliselt puhastatud ho\u0303belusikas (ho\u0303beda prooviga 84). Paremal: ill 11 Poleerimispastaga puhastamisel sa\u0308ilib graveeritud su\u0308vendites olev ho\u0303besulfiid. Fotod: E. Mikko"}, {"text_idx": "#000027", "text": "ill 12 Vasakult kaks melhiorist supilusikat on puhastatud destilleeritud vee ja kriidi pastaga. Foto: E. Mikko"}, {"text_idx": "#000028", "text": "ill 13 Vasakpoolne ho\u0303bedasulamist (ho\u0303beda prooviga 952) ko\u0303rvaro\u0303ngas on puhastatud kriidi ja denatureeritud piirituse poleerimispastaga. Foto: E. Mikko"}, {"text_idx": "#000029", "text": "Lo\u0303petuseks tasub meeles pidada, et ho\u0303besulfiid tekib ho\u0303beeseme pinnale kaitseks va\u0308liskeskkonna tegurite eest ning ei ohusta eseme sa\u0308ilimist nagu raua vo\u0303i vase korrosioon. Ho\u0303besulfiidi kiht koosneb va\u0308ikestest ho\u0303beda osakestest, seega eemaldub ho\u0303beda puhastamisel (u\u0308ksko\u0303ik millise meetodiga) paratamatult ka o\u0303huke kiht ho\u0303bedat. Vo\u0303imalusel tasub va\u0308ltida tuhmunud ho\u0303beda liigset puhastamist. Puhta ho\u0303beda hooldamiseks ja tuhmumise ennetamiseks piisab kui esemeid aegajalt loputada puhta seebiveega ja poleerida puuvillase kangaga."}, {"text_idx": "#000030", "text": "Vikipeedia artikkel, Ho\u0303be. [WWW] (kasutatud 05.04.2021)"}, {"text_idx": "#000037", "text": "[1] Ho\u0303beda puhastamiseks kasutatakse ka keemilisse lahusesse kastmismeetodit, kuid selleks kasutatakse tervist ohustavaid ja ohtlike kemikaale, mis ei sobi kodus kasutamiseks.[2] Niello- tehnika metallesemete kaunistamiseks, mis meenutab emailimist. Niello meetodil ta\u0308idetakse metalli pinnale graveeritud muster musta metallisulamiga. Niello koosneb ho\u0303bedast, pliist, vasest, va\u0308a\u0308vlist ja booraksist."}, {"text_idx": "#000039", "text": "Liitu uudiskirjaga saa esimesena teada, mis meie muuseumites toimub."}]